**Tobias Salmelainen** (s. 27. maaliskuuta 1985 Espoo) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 119 runkosarjaottelua tehopistein 2+15=17 ja keräten 97 jäähyminuuttia sekä kymmenen playoff-ottelua tehden kaksi syöttöpistettä ja keräten 33 jäähyminuuttia. Suurimman osan urastaan Salmelainen pelasi kuitenkin Mestiksessä ja hän pelasi myös yhden kauden Tanskassa. Kaudeksi 2013–2014 Salmelainen liittyi Espoo Bluesin B-nuorten valmennustiimiin. Marraskuussa 2017 Salmelainen nimitettiin HIFK:n urheilujohtajaksi.

Ura
---

Salmelainen on Espoon Palloseuran kasvatti. Nuorempana hän pelasi myös jalkapalloa Espoon Palloseuran väreissä. Hän siirtyi Helsingin IFK:n C-junioreihin kaudeksi 2001–2001, jonka jälkeen hän pelasi vuodet 2001–2004 Yhdysvaltain lukiosarjoja käyden Avon Old Farmsia. Salmelainen palasi kaudeksi 2004–2005 HIFK:hon ja siirtyi sen A-nuoriin. Hän oli tehoilla 20+17=37 joukkueen paras pistemies ja maalintekijä. A-nuorten SM-liigan pistepörssissä Salmelainen sijoittui yhdeksänneksi ja maalipörssissä kuudenneksi.

Kesäkuussa 2005 Salmelainen nostettiin HIFK:n SM-liigarinkiin. Hän teki kaudella 2005–2006 27 runkosarjaottelussa kaksi syöttöpistettä ja pelasi myös vielä seitsemän ottelua HIFK:n A-nuorissa. Salmelainen kuitenkin kärsi erilaisista loukkaantumisista ja sai toipua selkäleikkauksestaan kahdeksan kuukauden ajan aina kauden 2006–2007 alkupuolelle asti. Toivuttuaan siitä hän siirtyi syyskuussa 2006 toistaiseksi voimassa olleella lainasopimuksella hakemaan pelituntumaa Mestis-joukkue Kirkkonummen Salamoista. Salmelainen pelasi joukkueessa seitsemän ottelua tehden viisi maalia, jonka jälkeen hän palasi lokakuussa HIFK:hon.

Palattuaan Mestis-visiitiltään HIFK:n vahvuuteen Salmelainen siirtyi vain kaksi päivää myöhemmin joulutaukoon asti kestäneellä try-out -sopimuksella Porin Ässiin ennen kuin hän pelasi otteluakaan HIFK:ssa. Salmelainen teki SM-liigauransa avausmaalin 2. joulukuuta 2006 vieraissa Turun Palloseuraa vastaan. Saman kuun lopulla hän sai Ässiin loppukauden 2006–2007 kattavan sopimuksen. Salmelainen teki joukkueessa loppukaudesta yhteensä 26 runkosarjaottelussa tehot 2+4=6.

Huhtikuussa 2007 Salmelainen teki kaksivuotisen sopimuksen Jokereiden kanssa. Hän jäi joukkueessa ensimmäisellä kaudellaan melko pieneen rooliin ja hän aloitti toisen sopimuskautensa 2008–2009 lähtökohtaisesti kuukauden mittaisella vuokrasopimuksella sarjatasoa alempana Kajaanin Hokissa. Lokakuussa 2008 Salmelaisen sopimusa pidennettiin marraskuiseen Karjala-turnaukseen asti ja sittemmin koko loppukaudeksi. Hänen kautensa päättyi kuitenkin olkapäävammaan tammikuussa 2009, mutta Salmelainen oli kauden päättyessä tehoilla 8+20=28 Hokin kolmanneksi paras pistemies Teemu Virtalan ja Kimmo Hapon jälkeen. Hän voitti Mestis-pronssia keväällä 2009.

Kaudeksi 2009–2010 Salmelainen siirtyi Jokipoikien riveihin. Hän oli tehoilla 20+15=35 joukkueen paras maalintekijä sekä kolmanneksi paras pistemies Antti Kerälän ja Jani Keräsen jälkeen. Runkosarjan maalipörssissä Salmelainen sijoittui kahdeksanneksi. Keväällä 2010 hän voitti Mestiksen-mestaruuden.

Elokuussa 2010 Salmelainen teki yksivuotisen sopimuksen Tanskan AL-Bank Ligaenissa pelaavan Herning Blue Foxin kanssa. Hän voitti joukkueessa Tanskan-mestaruuden keväällä 2011. Salmelainen palasi kaudeksi 2011–2012 Mestikseen ja siirtyi yksivuotisella sopimuksella Mikkelin Jukureihin. Hän oli tehoilla 13+25=38 joukkueen toiseksi paras pistemies Iiro Memosen kanssa. He jakoivat Mestiksen pistepörssin seitsemännen sijan Sportin Mika Kujanpään ja Jokipoikien Mikael Ruohomaan kanssa.

Heinäkuussa 2012 Salmelainen teki vuoden mittaisen sopimuksen ja lähtökohtaisesti syyskuun loppuun asti kestäneen try-outin Espoo Bluesin kanssa. Hän sai ennen kauden 2012–2013 alkua sopimuksen joukkueeseen. Salmelainen jäi Bluesissa kuitenkin hyvin pieneen rooliin ja hänen kauteensa sisältyi myös pitkä loukkaantuminen joulukuussa 2012. Salmelainen pelasi lopulta vain 18 runkosarjaottelua. Huhtikuussa 2013 hän päätti lopettaa pelaajauransa loukkaantumisten myötä vain 28-vuotiaana. Kaudeksi 2013–2014 Salmelainen liittyi Bluesin B-nuorten valmennusryhmään.

Muuta
-----

Salmelaisen isoveli Tony pelasi omalla urallaan NHL:ssä saakka. Veljesten isä Tommi Salmelainen on kaikkien aikojen ensimmäinen NHL:ään varattu suomalainen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | HIFK | SM-liiga | 27 | 0 | 2 | 2 | 6 | – | – | – | – | – |
| 2006–2007 | Salamat | Mestis | 7 | 5 | 0 | 5 | 18 | – | – | – | – | – |
|  | Ässät | SM-liiga | 26 | 2 | 4 | 6 | 63 | – | – | – | – | – |
| 2007–2008 | Jokerit | SM-liiga | 48 | 0 | 6 | 6 | 12 | 10 | 0 | 2 | 2 | 33 |
| 2008–2009 | Hokki | Mestis | 37 | 8 | 20 | 28 | 46 | – | – | – | – | – |
| 2009–2010 | Jokipojat | Mestis | 40 | 20 | 15 | 35 | 32 | 9 | 3 | 7 | 10 | 6 |
| 2010–2011 | Herning Blue Fox | Tanska | 36 | 10 | 11 | 21 | 22 | 14 | 3 | 8 | 11 | 12 |
| 2011–2012 | Jukurit | Mestis | 42 | 13 | 25 | 38 | 81 | 7 | 1 | 2 | 3 | 8 |
| 2012–2013 | Blues | SM-liiga | 18 | 0 | 3 | 3 | 16 | – | – | – | – | – |
| 4 kautta | yhteensä | SM-liiga | 119 | 2 | 15 | 17 | 97 | 10 | 0 | 2 | 2 | 33 |
| 4 kautta | yhteensä | Mestis | 126 | 46 | 60 | 106 | 177 | 16 | 4 | 9 | 13 | 14 |

Lähteet
-------

* Tobias Salmelainen The Internet Hockey Databasessa (englanniksi)
* Tobias Salmelainen Eurohockey-sivustolla (englanniksi)
* Tobias Salmelainen *Elite Prospects*. Everysport Media Group AB.  (englanniksi)

### Viitteet

1. ↑  Joukkue (Arkistoitu – Internet Archive)
2. ↑  STT: HIFK pestasi urheilujohtajakseen yllätysnimen – "IFK:sta eurooppalainen huippujoukkue" *Aamulehti*.  2.11.2017. Viitattu 2.11.2017.
3. ↑
4. 1 2 3 4 5  EliteProspects
5. ↑  Doug Shedden HIFK:n valmentajaksi  9.6.2005. Jatkoaika.com. Viitattu 14.8.2011.
6. ↑  HIFK:n Salmelainen ja Korhonen salamapaitaan  23.9.2006. Jatkoaika.com. Viitattu 17.4.2007.
7. ↑  Pieniä muutoksia Salamoiden miehistössä  18.10.2006. Jatkoaika.com. Viitattu 14.8.2011.
8. ↑  Tobias Salmelainen Ässien rivehin  20.10.2006. Jatkoaika.com. Viitattu 17.4.2007.
9. ↑  Tilastot – SM-liiga  2.12.2006. SM-liiga. Viitattu 14.8.2011. [vanhentunut linkki]
10. ↑  Tobias Salmelainen jatkaa Porissa  26.12.2006. Jatkoaika.com. Viitattu 14.8.2011.
11. ↑  Jokerit julkisti joukkueensa: Leino, Lahti ja Jokela uusia nimiä  17.4.2006. Jatkoaika.com. Viitattu 17.4.2007.
12. ↑  Jokereiden Salmelainen vuokralle Hokkiin  11.9.2008. Jatkoaika.com. Viitattu 14.8.2011.
13. ↑  Salmelainen jatkaa linnapaidassa  12.10.2008. Jatkoaika.com. Viitattu 14.8.2011.
14. ↑  Tobias Salmelainen loppukauden Kajaanissa  4.11.2008. Jatkoaika.com. Viitattu 14.8.2011.
15. ↑  Tobias Salmelaisen kausi ohi  31.1.2009. Jatkoaika.com. Viitattu 14.8.2011.
16. ↑  Yksi uusi ja kolme jatkajaa Jokipoikien hyökkäykseen  15.4.2009. Jatkoaika.com. Viitattu 14.8.2011.
17. ↑  Salmelaisen osoitteeksi Tanska  5.8.2010. Jatkoaika.com. Viitattu 14.8.2011.
18. ↑  Jukurit julkaisi pelaajarunkonsa, mukana nimekkäitä vahvistuksia  15.4.2011. Jatkoaika.com. Viitattu 14.8.2011.
19. ↑  Blues vahvistuu Salmelaisella  4.7.2012. Jatkoaika.com. Viitattu 16.7.2012.
20. ↑  Blues raivasi veskariosastoaan – Salmelaiselle sopimus  7.9.2012. Jatkoaika.com. Viitattu 11.9.2012.
21. ↑  Hurmerinta, Eero: Bluesin pelaaja-arvostelut 2012–13  7.9.2012. Jatkoaika.com. Viitattu 26.3.2013.
22. ↑  Salmelaisen ura päättyi loukkaantumisiin  7.4.2013. Jatkoaika.com. Viitattu 7.4.2013.